section_heading: Euro Formula 3
paragraph_text: Nakon osvajanja naslova u ADAC Formuli BMW, Vettel je 2005. vozio svoju prvu sezonu u Euro Formuli 3. Vozio je bolid Dallara F305/011-Mercedes za momčad ASL Mücke Motorsport, a momčadski kolega mu je bio Átila Abreu. Sezona koja je započela na Hockenheimringu 16. travnja, a završila 23. listopada na istoj stazi, sadržavala je ukupno 20 utrka, odnosno 10 rundi na kojima su se vozile po dvije utrke. Na drugoj utrci prve runde, Vettel osvaja prve bodove. Na prvoj utrci treće runde na Spa-Francorchampsu, zajedno s još osam vozača među kojima su bili momčadski kolega Átila Abreu, Lewis Hamilton, Paul di Resta i Lucas di Grassi, biva diskvalificiran nakon utrke zbog kršenja tehničkih propisa, jer dimenzije difuzora svih osam bolida nisu udovoljavale propisima.<ref> Eight Euroseries drivers disqualified from race1. Crash. Objavljeno 15. svibnja 2005. Pristupljeno 4. ožujka 2021. Nakon što je na drugoj utrci četvrte runde u Monaku upisao jedino odustajanje u sezoni, Vettel na prvoj utrci šeste runde na Norisringu osvaja prvo postolje, kada ciljem prolazi kao drugoplasirani iza pobjednika Lewisa Hamiltona.<ref> Race results (1) - Euroseries, Norisring. Crash. Objavljeno 16. lipnja 2005. Pristupljeno 4. ožujka 2021. Na sljedeće tri runde na Nürburgringu, Zandvoortu i Lausitzu, osvaja još četiri postolja. Trećim mjestom na posljednjoj utrci na Hockenheimringu, osvaja šesto i posljednje postolje u prvoj sezoni Euro Formule 3, te s osvojena 63 boda, završava na 5. mjestu konačnog poretka vozača.<ref> 2005 F3 Euroseries Motorsport Magazine. Pristupljeno 4. ožujka 2021.